## J E G Y Z Ő K Ö N Y V

# *KÖRMEND VÁROS ÖNKORMÁNYZATA*

***KÉPVISELŐ-TESTÜLETÉNEK***

***2017. május 24-i nyílt üléséről***

 Önkormányzati rendelet: 7-10/2017.(V.25.)

 Határozat: 64-75/2017.(V.24.)

*(Az elfogadott rendeletek a jegyzőkönyv hátulján találhatók.)*

*J E G Y Z Ő K Ö N Y V*

|  |  |
| --- | --- |
| *Készült*: | Körmend Város Önkormányzata Képviselő-testületének 2017. május 24-i nyílt üléséről |
| *Jelen vannak:* | Bebes István, Faragó Gábor, Tóth Gábor, Geosics László, Bán Miklós, Ferencz Gyula, Czvitkovics Gyula, Szabó Ferenc, Csák Tamás, dr. Hadnagy Ádám, Auer Miklós, Tompa László képviselő-testületi tagok  |
| *Távol van:* |  |
| *Tanácskozási joggal meghívottak közül jelen van:*  |
|  | dr. Stepics Anita jegyző Némethné Simon Mária, a Gazdasági és Pénzügyi Iroda vezetője Forró Szilvia Városfejlesztési és Építéshatósági irodavezetőButi László Tibor Közszolgálati Iroda vezetőjeKörmendy-Szalai Mónika a Projekt Iroda vezetőjeHorváth István Roma Nemzetiségi Önkormányzat képviselője  |

Bebes István polgármester köszönti a megjelenteket és megállapítja, hogy a Képviselő-testület az ülésen 12 fővel jelen van, az határozatképes, az ülést 13 óra 00 perckor megnyitja.

Bebes István polgármester elmondja, hogy a napirendhez egy javaslat érkezett, Auer Miklós képviselő-testületi tagtól „javaslat közkegyelmi törvény megalkotása” címmel, mely az ülés előtt ki lett osztva. Kéri Auer Miklós képviselőt, hogy indokolja meg, miért szeretné ezt az előterjesztést a napirendek közé felvenni.

Auer Miklós képviselő-testületi tag elmondja, hogy ezt az előterjesztés már pénteken is ki lehetett volna küldeni a képviselőknek, így lett volna idejük azt átnézni, véleményt alkotni, így azt gondolja, hogy így már úgysem veszik napirendre.

Bebes István polgármester elmondja, hogy a napirendre vételnek érdekes indoklása volt. Reméli, hogy Auer Miklós képviselő úr megengedi neki, hogy a Testület napirendjére ő tegyen javaslatot, mivel az ő feladata a Testület összehívása. Biztos abban, hogy nem csak az önkormányzatoknak, hanem más állami intézményeknek is vannak feladatai, amelyeket el kell látni. Képviselő úr is átérzi annak jelentőségét, hogy egy közkegyelmi törvénynek a kérdésköre nem önkormányzati hatáskör. A képviselő úr által képviselt szervezet masszív frakcióval rendelkezvén az országgyűlésben, ezt be tudja nyújtani, hiszen elég nagy horderejű és nem önkormányzatra tartozó kérdésről van szó. Hiszi, hogy a képviselők megértik, hogy a benyújtott előterjesztés finoman szólva sem az önkormányzat feladata. Szavazásra fogja bocsátani, és majd a képviselők döntenek arról, hogy napirendre veszik-e vagy sem.

*Körmend Város Önkormányzata Képviselő-testülete a javaslatot 3 igen, 4 nem szavazattal, 5 tartózkodás mellett elutasítja.*

Bebes István polgármester elmondja, hogy a kiküldött napirend 12. pontjában szereplő előterjesztést visszavonja. Az előterjesztés sok kérdést vet még fel, nem teljesen látják a megoldást, valószínűleg szakember segítségét fogják kérni e kérdésben.

Tóth Gábor képviselő-testületi tag a Városfejlesztési és Városüzemeltetési Bizottság elnöke elmondja, hogy a bizottsága a kérdést megtárgyalta, és ők is arra jutottak, hogy egy független szakértő felkérésére van szükség, milyen hatással lennének az előterjesztésben leírtak a város forgalmára, a parkolási rendre.

Bebes István polgármester kéri a módosított napirend elfogadását.

A Képviselő-testület a javaslatot 12 igen szavazattal elfogadja, és a következő napirendet hagyja jóvá:

# N A P I R E N D

Nyílt ülés keretében:

1. Beszámoló a polgármester két ülés közötti munkájáról.

Előterjesztő: **Bebes** **István** polgármester

1. 2017. évi költségvetési rendelet módosítása.

Előterjesztő: **Bebes** **István** polgármester

1. 2016. évi költségvetési beszámoló.

Előterjesztő: **Bebes István** polgármester

1. Házasságkötések rendjéről szóló önkormányzati rendelet módosítása.

Előterjesztő: **Bebes István** polgármester

1. Települési támogatásokról szóló önkormányzati rendelet módosítása.

Előterjesztő: **Bebes István** polgármester

1. Körmendi Kulturális Központ, Múzeum és Könyvtár szakmai beszámolója.

Előterjesztő: **Bebes István** polgármester

1. Gyermekjóléti beszámoló.

Előterjesztő: **Bebes István** polgármester

1. Körmendi Idősekért Nonprofit Kft. mérlegbeszámolója.

Előterjesztő: **Bebes István** polgármester

1. Batthyány Örökségközpont Nonprofit Kft. mérlegbeszámolója.

Előterjesztő: **Bebes István** polgármester

1. Média Centrum Kft. mérlegbeszámolója.

Előterjesztő: **Bebes István** polgármester

1. Rádió 8 Körmend Kft. mérlegbeszámolója.

Előterjesztő: **Bebes István** polgármester

1. Döntés Körmend város településrendezési eszközeinek felülvizsgálata során.

Előterjesztő: **Bebes István** polgármester

1. Körmend ivóvíz- ellátási rendszer egybefoglalt bérleti- üzemeltetési szerződés feltételeinek megtárgyalása.

Előterjesztő: **Bebes István** polgármester

1. Pályázat ismételt benyújtása Nemzetközi Visegrádi Alaphoz.

Előterjesztő: **Bebes István** polgármester

1. Az EFOP- 1.8.19-kódszámú „Az alapellátás és népegészségügy rendszerének átfogó fejlesztése- népegészségügy helyi kapacitás fejlesztése” című pályázati felhívással kapcsolatos döntések meghozatala.

Előterjesztő: **Bebes István** polgármester

1. Az EFOP- 1.8.2-17 kódszámú „Az alapellátás és népegészségügy rendszerének átfogó fejlesztése- alapellátás fejelsztése” című pályázati felhívással kapcsolatos döntések meghozatala.

Előterjesztő: **Bebes István** polgármester

- Jelentés az előző ülésen elhangzott interpellációkra tett intézkedésekről.

 Előterjesztő: **Forró Szilvia** irodavezető

- Interpellációk

**N A P I R E N D:**

**1./ Beszámoló a polgármesternek a két ülés között tett fontosabb intézkedéseiről, eseményekről**

Előterjesztő: **Bebes István** polgármester

Bebes István elmondja, hogy április 28-án részt vett az Ajka Kristály- Kristály Világ kiállítás megnyitóján, a megjelenteket köszöntötte, valamint az Európa Napok rendezvénysorozatot nyitotta meg. Május 2-án részt vett a Terület- és Településfejlesztési Operatív Programra benyújtott Vas megyei pályázatok eredményeiről tartott sajtótájékoztatón, illetve megbeszélést folytatott a Vasi Hegyhát-Rábamente Közhasznú Turisztikai Egyesület elnökével. Május 4-én tárgyalt a Nemzetgazdasági Minisztérium európai uniós források felhasználásáért felelős államtitkárával, valamint az Emberi Erőforrások Minisztériuma Kulturális Fejlesztési és Monitoring Főosztály vezetőjével. Május 5-én tárgyalt a Müllex Kft. ügyvezetőjével és a Sopronés Térsége Környezetvédelmi és Hulladékgazdálkodási Nonprofit Kft. képviselőjével. Részt vett a Szombathelyi Műszaki Szakképzési Centrum Rázsó Imre Szakgimnázium és Szakközépiskola, valamint a Körmendi Kölcsey Ferenc Gimnázium ballagási ünnepségén. Május 8-án részt vett a Vöröskeresztes Nyugdíjas Klub Anyák napi ünnepségén, a megjelenteket köszöntötte. Május 11-én részt vett a Határon átnyúló nyers- és maradékanyag gyűjtési és hasznosítási rendszer az Ökoenergielandban és a körmendi kistérségben elnevezésű Interreg pályázat megbeszélésén, továbbá részt vett a Müllex Kft. taggyűlésén, ahol beszámoló megtárgyalása és elfogadása 2016. évi gazdálkodásról, ügyvezetői prémiumfeladatok megtárgyalása volt napirenden. Május 12-én részt vett a Régióhő Kft. taggyűlésén, ahol a 2016. évi mérlegbeszámoló megtárgyalása, Felügyelő Bizottsági beszámoló, könyvvizsgáló jelentés volt napirenden. Május 13-án a IX. Szudáni Napok megnyitóján vett részt, ahol a kiállításon köszöntötte a megjelenteket. Május 15-én rendkívüli testületi ülés volt. Május 16-án tárgyalt a Nemzeti Kastélyprogram és a Nemzeti Várprogram végrehajtásáért felelős miniszteri biztossal. Május 17-én tárgyalt a Belügyminisztérium önkormányzati helyettes államtitkárával. Május 18-án részt vett a Településrendezési eszközök módosítása, véleményezési szakaszt követő egyeztetési tárgyaláson. Május 20-án részt vett a Körmend FC labdarúgó mérkőzésén, az 50 éve NB III- ban szereplő játékosokat köszöntötte. Május 23-án Gyürki prelátus urat látogatta meg a közelgő gyémántmiséje kapcsán.

Bebes István polgármester kéri a beszámoló elfogadását.

*A Képviselő-testület a beszámolót 11 igen, 1 tartózkodás mellett elfogadja.*

**2./ 2017. évi költségvetési rendelet módosítása**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Mint minden évben, ez is többször kerül módosításra. A módosításra előirányzat rendezések miatt van szükség, amely megjelenik a szociális intézménynél, az óvodáknál és a Kulturális Központ működésénél is. Jelezte, hogy a TOP-os pályázatoknál eredményt hirdettek, így ezek beruházási sorai is megjelennek a költségvetésben. A beadott pályázatok sora további előkészületeket igényel. A Dózsa György-Rákóczi Ferenc-Mátyás király-Munkácsy Mihály utcák között a Zöldváros Program végrehajtását kezdik meg, a Rába parton az önkormányzati ingatlanokat érintő fejlesztés valósul meg, folytatódik a piac felújítása, az EGIS Gyógyszergyár és a Mátyás király közötti szakaszon kerékpárút építése, körforgalmi csomópont létesítésére kerül sor, az óvodafejlesztés is folytatódik és a város északi területén a csapadékvíz elvezetés is megoldást nyer. Megjelennek a rendeletben az idei évre betervezett fejlesztések egy része is, a Teleki utcai szennyvízhálózat kiépítése, szennyvíztisztító telepen történő fejlesztések, Olcsai társasház csapadék- és szennyvíz elvezetése, továbbá az idei évi döntések, amelyek a különböző projektekhez kapcsolódnak.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a rendeleti javaslat elfogadását.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a rendeleti javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a rendeleti javaslat elfogadását.

Bebes István polgármester kéri a rendeleti javaslat elfogadását.

Körmend Város Önkormányzata Képviselő-testülete a javaslatot 10 igen, 1 nem szavazattal, 1 tartózkodás mellett elfogadja, és a következő rendeletet alkotja:

**7/2017.(V.26.) önkormányzati rendelet**

Körmend Város Önkormányzatának Körmend város Önkormányzata és intézményei 2017. évi költségvetéséről szóló 1/2017. (I.27.) rendeletének módosításáról

**3./ 2016. évi költségvetési beszámoló**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy május végéig kell ezt a képviselő-testületnek megtárgyalnia. Az anyag utal rá, hogy több éve tart ez a folyamat, hogy Körmendtől az adóerőképesség miatt nagy összeget elvonnak, ez a tavalyi évben 154 millió forint volt. Ezekre a feladatokra a város egyáltalán nem kap támogatást, ezt a saját bevételéből kell kipótolnia. Jelzi, hogy az önkormányzat adóbevétele a tervezetthez képest kedvezőbben teljesült, 658 millió forint volt. Bár hitel felvételét tervezte az önkormányzat, de arra nem került sor. Még mindig nincs meg a minimálbér emeléséhez szükséges költségvetési lehetőség. Utal az előterjesztés arra is, hogy a tavalyi évben a projektek miatt a dologi kiadások emelkedtek, de ezek az összegek a TOP-os pályázati pénzek megérkezése után visszakerülnek. A tavalyi évben állami támogatások is érkeztek az önkormányzathoz, 500 millió forintot kapott a város a színházépület felújítására, 50 millió forintot az utak felújítására, közel 30 millió forintot a gyermekorvosi rendelő felújítására. A sok felújítás, nyertes projekt révén az önkormányzati vagyon értéke növekedett, és ez folytatódni fog az előttük álló fejlesztési lehetőségek révén. A könyvvizsgáló megvizsgálta a beszámolót, azt hitelesnek találta.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a rendeleti javaslat elfogadását.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a rendeleti javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a rendeleti javaslat elfogadását.

Tompa László képviselő-testületi tag elmondja, hogy a beszámolót azért nem tudja elfogadni, mert az előirányzotthoz képest 15-20%-os, 500 millió forintos eltérés nem fogadható el.

Bebes István polgármester elmondja, hogy mindenki szíve-joga egy beszámoló elfogadása, ő ezt tudomásul veszi.

Bebes István polgármester kéri a rendeleti javaslat elfogadását.

Körmend Város Önkormányzata Képviselő-testülete a javaslatot 10 igen, 1 nem szavazattal, 1 tartózkodás mellett elfogadja, és a következő rendeletet alkotja:

**8/2017.(V.26.) önkormányzati rendelet**

Körmend Város Önkormányzata 2016. évi költségvetésének végrehajtásáról

**4./ Házasságkötések rendjéről szóló önkormányzati rendelet módosítása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy ezzel a rendelettel már az előző ülésen foglalkozott a testület, azonban most a Kormányhivatal kért pár módosítást a rendeletben, így most megragadnák azt a lehetőséget is, hogy szabályozzák a Vadászlakban és a Batthyany Kastély dísztermében történő esketések lehetőségét is, hiszen mindkét épület vagyonkezelője az önkormányzat. Mindkét helyszínen lenne igény a házasságkötésre. Folytak az egyeztetések, intézményvezető asszony a kiküldött anyaghoz képest szeretne módosítást kérni, hiszen a mostani állapothoz képest nagyon sok munkát kell ott elvégezni a megfelelő körülmények biztosításához. Így új határozati javaslat kerül a képviselők elé, a bizottsági ülésen is felmerült az egységes szolgáltatási díjak megállapítása.

Auer Miklós képviselő testületi tag elmondja, hogy a bizottsági ülésen még 50.000 és 70.000 forintos összegekről volt szó. Kérdezi, hogy mi indokolja ezt a megváltozott összeget.

Bebes István polgármester elmondja, hogy a bevezetőben elmondta az indokokat. Az intézményvezető látja, hogy egy házasságkötési esemény milyen költségekkel jár. Ha veszteséges lenne, akkor ők lennének az elsők, akik azt számon kérnék. Ez egy különleges lehetőség, ami egy különlegese felkészülést kíván.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati és rendeleti javaslat elfogadását.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati és rendeleti javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen elfogadja, és a következő határozatot hozza:

**64/2017.(V.25.) önkormányzati határozat**

1. Körmend város Önkormányzata Képviselő-testülete az alábbiak szerint állapítja meg a házasságkötések és egyéb családi eseményekhez kapcsolódó kiegészítő szolgáltatások díjait:

|  |  |
| --- | --- |
| pezsgős felszolgálás | 1.875,- Ft |
| lebonyolítási díj | 4.065,- Ft |
| emléklap + borító | 2500,- Ft |
| asztali dísz (élő virágból oázisban; az esküvő után elvihető) | 5.800,- Ft |
| gyertyák (3 db) | 850,- Ft |
| orgonazene | 6000,- Ft |
| szavalat (lány) | 4.500,- Ft |
| gépzene hozott CD-ről  | 3.500,- Ft |
| szerkesztett műsor CD-ről | 4.585,- Ft |
|  szerzői jogdíj | 800,- Ft |

A szolgáltatási díjak az általános forgalmi adót tartalmazzák.

A díjak a Körmendi Kulturális Központ, Múzeum és Könyvtár bevételét képezik.

1. Körmend város Önkormányzata Képviselő-testülete az alábbiak szerint állapítja meg a Vadászlakban és a Batthyany Kastélyban történő esketések kapcsán az ingatlanok egyszeri bérleti díját:
* Vadászlak bérleti díja: 130.000 + ÁFA Ft/alkalom
* Batthyany Kastély dísztermének bérleti díja: 150.000 Ft + ÁFA /alkalom

Bebes István polgármester kéri a rendeleti javaslat elfogadását.

Körmend Város Önkormányzata Képviselő-testülete a javaslatot 12 igen elfogadja, és a következő rendeletet alkotja:

**9/2017.(V.26.) önkormányzati rendelet**

A házasságkötések és egyéb családi események lebonyolításáról, szolgáltatási díjairól szóló 3/2011. (II.09.) önkormányzati rendelet módosítása

**5./ Települési támogatásokról szóló önkormányzati rendelet módosítása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a lakossági kommunális hulladékszállítás 2013 óta teljesen átalakult. Már nem a Müllex, hanem az NHKV Zrt. számlázza ki negyedévente a hulladékszállítási díjakat. Körmenden az egy fős háztartások kedvezményben részesültek eddig, ezzel az új rendszerrel azonban ez megszűnt. Ennek pótlására javasolják azt, hogy a szociális jellegű támogatások körében biztosítsa az önkormányzat a rászorulók részére a támogatást a jövőben. Ez a támogatás jellegében illeszkedne a korábbi támogatáshoz, azaz alapvetően az egyedül élő nyugdíjasok megsegítésére, speciális élethelyzetben lévők – életkorból függetlenül - támogatására irányul. Ez egy új támogatási forma, amelyről átruházott hatáskörben a TÜB dönthet.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a rendeleti javaslat elfogadását.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a rendeleti javaslat elfogadását.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a rendeleti javaslat elfogadását.

Bebes István polgármester kéri a rendeleti javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő rendeletet alkotja:

**10/2017.(V.26.) önkormányzati rendelet**

Az önkormányzat által biztosított települési támogatásról és más szociális jellegű ellátásokról, személyes gondoskodást nyújtó ellátásokról, valamint az újszülöttek támogatásáról szóló 5/2015. (III.1.) önkormányzati rendelet módosításáról

**6./ Körmendi Kulturális Központ, Múzeum és Könyvtár szakmai beszámolója.**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy átfogó beszámoló van a testület előtt. Mivel az intézmény három önálló szakterületet – a közművelődést, a könyvári és a múzeumi szolgáltatásokat – fogja át, így a beszámoló is kellően részletes, azt kiegészíteni nem kívánja. Természetesen intézményvezető asszony a kiegészítést megteheti.

Hadnagyné Vörös Márta intézményvezető elmondja, hogy a könyvtári és múzeumi területen 5 évente szükséges a beszámoló. A megkapott beszámoló részletesen tartalmazza azokat a területeket, munkákat, amit az intézmény ellát. Egy figyelemfelhívó bekezdést erősítene meg, az elmúlt időben rendkívül megnőtt az ellátandó színtereknek a száma, ez 29 színteret jelent a városban a könyvtári és múzeumi feladatellátás tekintetében, most már 45 település kapcsolható a könyvtári ellátó rendszerhez. Ez az összes 73-74 helyszín rendkívül sok feladatot ró az intézmény valamennyi munkatársára, akiknek megköszöni a munkát. A táblázatokból látszik, hogy rendkívül nagy a területek igénybevétele, az infrastrukturális feltételek folyamatosan javulnak a pályázati beruházásoknak és az önkormányzati támogatásoknak köszönhetően. A személyi ellátás tekintetében kihívásokkal küszködnek, de igyekeznek azt orvosolni. A könyvtári ellátással kapcsolatos kérdéseket az ülésen jelenlévő Mecsériné Doktor Rozáliának feltehetik, a múzeummal kapcsolatban Móricz Péter az ülésre nem tudott eljönni, mert a Kubinyi Programon dolgozik jelenleg.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Auer Miklós képviselő-testületi tag elmondja, hogy valóban szép kiterjedésű anyagot kaptak meg. A bizottsági ülésen több kérdésére megkapta a választ, de a beszámolóból világosan látható, hogy rendszer szinten vannak problémák. Ettől függetlenül gratulál az elvégzett munkához és a beszámolóhoz.

Hadnagyné Vörös Márta intézményvezető elmondja, hogy napi szinten érzik ezeket a problémákat.

Bebes István polgármester elmondja, hogy valóban sok feladata van az intézménynek, a felmerülő problémákat valamennyien látják, de eddig mindig sikerült az intézmények átrágnia magát a gondokon és reméli, hogy a pályázatok majd a segítségükre lesznek. Megköszöni az együttműködést és a munkát.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**65/2017.(V.25.) önkormányzati határozat**

1. Körmend város Önkormányzata Képviselő-testülete a Körmendi Kulturális Központ, Múzeum és Könyvtár közművelődési területre vonatkozó 2016. évi beszámolóját elfogadja.
2. Körmend város Önkormányzata Képviselő-testülete a Körmendi Kulturális Központ, Múzeum és Könyvtár múzeumi területre vonatkozó 2012-2016. évre vonatkozó ötéves beszámolóját elfogadja.
3. Körmend város Önkormányzata Képviselő-testülete a Körmendi Kulturális Központ, Múzeum és Könyvtár könyvtári területre vonatkozó 2012-2016. évre vonatkozó ötéves beszámolóját elfogadja.

**7./ Gyermekjóléti beszámoló**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy szintén törvényi kötelezettség a beszámoló május végéig történő képviselő-testület előtti megtárgyalása. Az ülésen jelen van az intézményvezető asszony, amennyiben kérdés lenne, kéri, hogy segítsen azok megválaszolásában.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**66/2017.(V.25.) önkormányzati határozat**

Körmend város Önkormányzata Képviselő-testülete a gyermekjóléti ellátásról szóló beszámolót az előterjesztésben leírtak szerint elfogadja, egyben megköszöni minden érintett dolgozónak és szervezetnek a gyermekvédelem terén nyújtott munkáját.

**8./ Körmendi Idősekért Nonprofit Kft. mérlegbeszámolója**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy az ülésen jelen van Viserálek Sándorné és Dr. Bárány Győző, ha kérdés lenne, kéri, hogy álljanak rendelkezésre. Elmondja, hogy nagyon sokat dolgoztak, részben normatívákból, részben önkormányzati támogatásokból, részben pedig adományokból tudják megfelelően működtetni a kft-t. Az Unger László Idősek Otthona kihasználtsága 100%-os, felvetődik a létszám bővítés kérdése, amihez támogatások vagy pályázati lehetőségek szükségesek. Itt is jelen van a létszámhiány.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Tompa László képviselő-testületi tag örül, hogy sikerült a negatív tendenciát átfordítani, sok sikert kíván a munkájukhoz, és reméli, hogy ragadós példa lesz a magánszemély által adományozott összeg a városban.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja és a következő határozatot hozza:

**67/2017.(V.25.) önkormányzati határozat**

Körmend város Önkormányzata (9900 Körmend, Szabadság tér 7. képviseli Bebes István

polgármester) mint a Körmendi Idősekért Nonprofit Kft., (székhely 9900 Körmend, Szabadság tér 7. cégjegyzék száma: 18-09-108964) alapítója, tulajdonosi jogkörében eljárva az alábbi határozatot hozza:

A társaság alapítója a Körmendi Idősekért Nonprofit Kft. 2016.évi éves beszámolóját az előterjesztéshez csatoltak szerint jóváhagyja.

**9./ Batthyany Örökségközpont Nonprofit Kft. mérlegbeszámolója**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a kft-t a tavalyi évben alapította az önkormányzat, a fő feladata az, hogy elvégezze a kastély főépületét érintő, 1,5 milliárd forintos fejlesztést. Ilyen irányú kiadások még nem keletkeztek, de a pályázat végrehajtása a közeljövőben el fog indulni.

Tompa László képviselő-testületi tag kérdezi, hogy a kft-nek ki az ügyvezetője.

Bebes István polgármester elmondja, hogy a képviselő-testület zárt ülés keretében tárgyalta meg az ügyvezető személyét, akinek a neve a beszámoló végén is olvasható.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**68/2017.(V.25.) önkormányzati határozat**

Körmend város Önkormányzata (9900 Körmend, Szabadság tér 7. képviseli Bebes István

polgármester) mint a **Batthyány Örökségközpont Nonprofit Kft**, (székhely 9900 Körmend,

Szabadság tér 7. cégjegyzék száma: 18-09-113104) alapítója, tulajdonosi jogkörében eljárva az alábbi határozatot hozza:

A társaság alapítója a **Batthyány Örökségközpont Nonprofit Kft** 2016.évi éves beszámolóját 3.000 E Ft mérlegfőösszeggel és 0 E Ft adózott eredménnyel hagyja jóvá.

**10./ Média Centrum Kft. mérlegbeszámolója**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy idén először tárgyalja a testület a Média Centrum Kft. mérlegét, mivel a cég a tavalyi évben megvásárlásra került. Az ülésen jelen van ügyvezető úr, kéri, hogy kérdések tekintetében álljon rendelkezésre. A kft. működése mindig is az önkormányzattól függött, hiszen a városi televízió fenntartása önkormányzati támogatásból tudott megvalósulni. A tavalyi évben nagyobb feladatot kapott a kft., megvásárolta – ahogy a többi település is – a helyi rádiót annak érdekében, hogy az ne szűnjön meg. Megköszöni a segítséget a Média Centrum Kft-nek.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**69/2017.(V.25.) önkormányzati határozat**

Körmend város Önkormányzata Képviselő-testülete a Körmendi Média Centrum Városi Televízió és Rádió Nonprofit Közhasznú Korlátolt Felelősségű Társaság 2016. évi mérlegbeszámolóját az előterjesztéshez mellékeltek szerint jóváhagyja.

**11./ Rádió 8 Körmend Kft. mérlegbeszámolója**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a rádió új alapokon indult el annak az előkészítésnek eredményeképpen, amit a Média Centrum Kft. segített végrehajtani. A helyi rádió immáron Körmend FM néven hallható a háztartásokban. Megújult zenei kínálattal, magazinműsorokkal jelentkezik, melyeknek a visszajelzése pozitív. Nyilván vannak még feladatok, melyeket igyekeznek előkészíteni és megtenni.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslatok elfogadását.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslatok elfogadását.

Bebes István polgármester kéri a határozati javaslatok elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**70/2017.(V.25.) önkormányzati határozat**

Körmend város Önkormányzata Képviselő-testülete megismerte a Rádió 8 Körmend Kft. 2016. évi mérlegbeszámolóját, és azt elfogadásra javasolja a tulajdonos Médiacentrum Kft. részére.

**12./ Döntés Körmend város településrendezési eszközeinek felülvizsgálata során**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy több mint egy éve folyó munka lezárása előtt állnak. Akiknek kérdéseik voltak, azok most folyamatosan érdeklődnek, hogy mikor kerül véglegesítésre a döntés. Az elmúlt időszakban újabb és újabb kérések érkezett, melyet az irodavezető és a főépítész igyekeztek beépíteni. Tervezetten a júniusi ülésen fog dönteni a testület az új HÉSZ elfogadásáról. Jelzi, hogy időközben újabb kérelmek érkeztek, de ezek már későn jöttek, hiszen átfogó kérdéseket érintettek, amik újabb körös egyeztetéseket igényelnek, így néhány TOP-os pályázat végrehajtása veszélybe kerülne, ezért ezek a kérések a későbbiekben fognak megtárgyalásra kerülni.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal, 1 tartózkodás mellett elfogadja, és a következő határozatot hozza:

**71/2017.(V.25.) önkormányzati határozat**

1. Körmend város Önkormányzata Képviselő-testülete megismerte a helyi építési szabályzat átfogó felülvizsgálata során a véleményezési eljárás szakaszában beérkezett véleményeket, észrevételeket, valamint a 2017. május 18. napján, az állami főépítész jelenlétében megtartott egyeztető tárgyaláson elhangzott észrevételeket és javaslatokat. A Képviselő-testület a 2017. május 18. napján, az állami főépítész jelenlétében megtartott egyeztető tárgyaláson elhangzott észrevételeket és javaslatokat az egyeztető tárgyalásról készült jegyzőkönyvben –mely az előterjesztéshez csatolásra került - foglaltak szerint jóváhagyja, elfogadja.
2. Körmend város Önkormányzata Képviselő-testülete 3 lakossági kérelmet (Horváth Tibor: Körmend 36/18, 19 hrsz. terület, Takács Attila és Takács Attiláné: Körmend, 0749/1 hrsz terület, Bakler Attila: Körmend, 04/29 hrsz terület) érintően, a városi főépítész és a megbízott településtervező javaslatát is figyelembe véve úgy dönt, hogy e három kérelem alapján nem kezdeményezi a településrendezési eszközök felülvizsgálatát a folyamatban lévő átfogó felülvizsgálati eljárás során, tekintettel arra, hogy e kéréseket csak úgy lehetne felülvizsgálni, hogy több eljárási szakaszt szükséges lenne megismételni. Körmend város Önkormányzata Képviselő-testületének azonban kiemelten fontos érdeke fűződik ahhoz, hogy a folyamatban lévő településrendezési eszközök átfogó felülvizsgálatára irányuló eljárás befejeződjön, s az állami főépítészi vélemény kiadásra kerüljön, mivel az Önkormányzat e nélkül nem tudja elindítani a Területfejlesztési Operatív Programban nyertes pályázatainak a végrehajtását. A Képviselő-testület ezért úgy dönt, hogy e három lakossági kérelem tárgyában a kérelmezőkkel településrendezési szerződést köt, a soron következő településrendezési eszközök módosítására irányuló eljárásban dönt.
3. Körmend város Önkormányzata Képviselő-testülete a Nyugat-Dunántúli Vízügyi Igazgatóságnak a Büdös árkot érintő és a HÉSZ módosítására irányuló kérelme nyomán, a városi főépítész és a megbízott településtervező javaslatát is figyelembe véve úgy dönt, hogy a Büdös árkot érintő módosítási kérelem alapján nem kezdeményezi a településrendezési eszközök felülvizsgálatát a folyamatban lévő átfogó felülvizsgálati eljárás során, tekintettel arra, hogy e kérést csak úgy lehetne felülvizsgálni, hogy több eljárási szakaszt szükséges lenne megismételni. Körmend város Önkormányzata Képviselő-testületének azonban kiemelten fontos érdeke fűződik ahhoz, hogy a folyamatban lévő településrendezési eszközök átfogó felülvizsgálatára irányuló eljárás befejeződjön, s az állami főépítészi vélemény kiadásra kerüljön, mivel az Önkormányzat e nélkül nem tudja elindítani a Területfejlesztési Operatív Programban nyertes pályázatainak a végrehajtását. A Képviselő-testület ezért úgy dönt, hogy a Nyugat-Dunántúli Vízügyi Igazgatósággal településrendezési szerződést köt, s ennek alapján a soron következő településrendezési eszközök módosítására irányuló eljárásban dönt a Vízügyi Igazgatóság kérelméről.
4. Körmend város Önkormányzata Képviselő-testülete felkéri az Állami főépítészt az egyeztető jegyzőkönyv alapján a záróvéleménye kiadására.

Felelős: Bebes István polgármester, Rápli Pál városi főépítész

Határidő: A végleges dokumentáció testület elé terjesztésre: 2017. június 30.

**13./ Körmend ivóvíz- ellátási rendszer egybefoglalt bérleti- üzemeltetési szerződés feltételeinek megtárgyalása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy Körmend egy rendszeren van Magyarnádaljával és Vasaljával az ivóvíz közmű tekintetében. Hamarosan egy rendszeren lesznek további öt településsel egy KEOP projekt kapcsán. A feladat az, hogy egy szerződése legyen a közös rendszeren lévőknek a Vasivíz Zrt-vel, ezt írja elő a jogszabály. Ezért van szükség az előterjesztés megtárgyalására, egy okiratba való foglalásról van szó.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**72/2017.(V.25.) önkormányzati határozat**

Körmend Város Önkormányzata Képviselő-testülete, a közműves ivóvízellátással kapcsolatos víziközmű-szolgáltatási feladatok elvégzésére a VASIVÍZ ZRt.-vel megkötött, MEKH által jóváhagyott, záradékolt bérleti üzemeltetési szerződésének a 2011. évi CCIX törvény 5/H. § (1) bekezdése szerinti egybefoglalását megtárgyalta, és azt elfogadja.

A képviselő-testület felhatalmazza a polgármestert az egybefoglalt bérleti-üzemeltetési szerződés aláírására.

Felelős: jegyző, a döntést tartalmazó határozat megküldésére

Határidő:2017.május 31,

**14./ Pályázat ismételt benyújtása a Nemzetközi Visegrádi Alaphoz**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy az előzőekben benyújtott pályázat forráshiány miatt nem tudott támogatást nyerni. Jelezték, hogy jó lenne, ha lengyel kapcsolat is rendelkezésre állna, de ez jelenleg még nincs meg. Most úgy dolgozzák át, hogy a bekerülési rész kisebb legyen, így a támogatás mértéke javulhat.

Auer Miklós képviselő-testületi tag kérdezi, hogy a pályázat nem volt probléma, csak nem volt fedezet.

Bebes István polgármester elmondja, hogy a Visegrádi Alapnak nem volt rá fedezete.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**73/2017.(V.25.) önkormányzati határozat**

Körmend Város Önkormányzata Képviselő-testülete

1. **támogatja, hogy a Nemzetközi Visegrádi Alap keretében** a kulturális rendezvényekre vonatkozó pályázati felhívásra Körmend Város Önkormányzata projektvezetőként, Roznov pod Radhostemmel és Povazská Bystricával társulva, „**Three Sounds, One Language**” címmel támogatási kérelmet nyújtson be.
2. felhatalmazza a polgármestert, hogy a projekttel kapcsolatos dokumentumokat aláírja.

Felelős: polgármester

Határidő: 2017. június 1. – a pályázat beadása

**15./ Az EFOP- 1.8.19-kódszámú „Az alapellátás és népegészségügy rendszerének átfogó**

 **fejlesztése- népegészségügy helyi kapacitás fejlesztése” című pályázati felhívással**

 **kapcsolatos döntések meghozatala.**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy egészségfejlesztési irodák kialakítására van lehetőség, amely része lehetne az egészségügyi felvilágosításnak és az egészségkultúra javításának. Helyileg a Batthyany kórház tud helyet adni nyertes projekt esetében ennek a szolgálatnak, amit egyébként 36 hónapig működtetni kell. Egyelőre a pályázat beadása előtt állnak, nem szeretnék azt, hogy ne adjanak esélyt a lakosságnak ezen preventív szolgáltatás igénybevételére, ezért kérik a testülettől a projektcél megvalósulását.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**74/2017.(V.25.) önkormányzati határozat**

Körmend Város Önkormányzatának Képviselő-testülete

* pályázatot kíván benyújtani a „Az alapellátás és népegészségügy rendszerének átfogó fejlesztése - népegészségügy helyi kapacitás fejlesztése” című EFOP-1.8.19-17 kódszámú pályázati felhívásra, 90 millió forint vissza nem térítendő pályázati támogatásra.
* felhatalmazza a polgármestert a pályázat benyújtására és minden további intézkedés, jognyilatkozat megtételére és a szükséges dokumentumok aláírására.

Felelős: polgármester

Határidő: 2017. június 02. - pályázat beadása

**16./ Az EFOP- 1.8.2-17 kódszámú „Az alapellátás és népegészségügy rendszerének**

 **átfogó fejlesztése- alapellátás fejelsztése” című pályázati felhívással kapcsolatos**

 **döntések meghozatala.**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy másik egészségüggyel kapcsolatos előterjesztés is napirenden van, ez az úgynevezett praxisközösségek létrehozásáról szó, amelyek nagyobb együttműködésre késztetik a praxisokat tulajdonló orvosokat a betegek érdekében, szintén a prevenció lenne a legfontosabb elérendő célja, eszköze. Ez a pályázat is kidolgozás alatt áll, ezért szükséges a testületi döntés. Maga részéről kéri a pályázat támogatását, hiszen a lakosság széles körét érintő kérdésről van szó, amely az egészséggel függ össze.

Faragó Gábor képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Csák Tamás képviselő-testületi tag a Társadalmi és Ifjúsági Ügyek Bizottságának véleményét tolmácsolva támogatja a határozati javaslat elfogadását.

Tóth Gábor képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**75/2017.(V.25.) önkormányzati határozat**

Körmend Város Önkormányzatának Képviselő-testülete

* pályázatot kíván benyújtani a „Az alapellátás és népegészségügy rendszerének átfogó fejlesztése - alapellátás fejlesztése” című EFOP-1.8.2-17 kódszámú pályázati felhívásra.
* felhatalmazza a polgármestert a pályázat benyújtására és minden további intézkedés, jognyilatkozat megtételére és a szükséges dokumentumok aláírására.

Felelős: polgármester

Határidő: 2017. június 02. - pályázat beadása

**Jelentés az előző ülésen elhangzott interpellációkra tett intézkedésekről.**

Előterjesztő: **Forró Szilvia** irodavezető

*(Az előterjesztés írásos anyaga a jegyzőkönyvhöz mellékelve.)*

Ferencz Gyula, Csák Tamás, Szabó Ferenc, Bán Miklós, Auer Miklós és dr. Hadnagy Ádám képviselő-testületi tagok az interpellációra kapott választ elfogadják.

Tompa László képviselő-testületületi elmondja, hogy laborral kapcsolatban még mindig kapott választ.

Bebes István polgármester elmondja, hogy már akkor írtak levelet a Markusovszky Kórháznak, amikor az ezzel kapcsolatos interpellációját képviselő úr megtette. Az ülés napjáig az igazgató úrtól választ nem kapott, ezért kéri, hogy jelezzék írásban igazgató úr felé, hogy a választ nem kapták meg.

**Interpellációk:**

Auer Miklós képviselő-testületi tag elmondja, hogy jelezték neki azt, hogy – bár nem látta, nem is tudja pontosan melyikről van szó - a Bartók lakótelepi játszótéren a csúszdának több deszkája be van szakadva, balesetveszélyes, kéri annak javítását.

Bebes István polgármester kéri a városgondnokságot a problémára megoldására.

Tompa László képviselő-testületi tag kérdezi, hogy lehet-e kezdeményezni egy lakossági tájékoztatást a Zöldváros programról, a kerékpárútról, az óvodákról, az Ipari Parkról. Véleménye szerint lenne rá igény.

Bebes István polgármester elmondja, hogy minden pályázattal kapcsolatos előkészítés tartalmazza a nyilvánosság tájékoztatását. Jelzi, hogy a Zöld város programmal kapcsolatban külön lakossági fórum, külön egyeztetés, külön véleményezés is történt, külön megköszöni dr. Hadnagy Ádám képviselő úr közreműködését ezzel kapcsolatban.

Bán Miklós képviselő-testületi tag elmondja, hogy a színháztól a Korona felé haladó kerékpár úton két fa nagyon belóg, a kerítést is rongálja szél esetén, kéri ennek megvizsgálását. Ugyanez vonatkozik a Rázsótól a temetőig terjedő kerékpárútra is.

További kérdés, vélemény nem hangzik el. Bebes István polgármester a Képviselő-testület ülését 14 óra 10 perckor bezárja.

K. m. f.

 Bebes István dr. Stepics Anita

 polgármester jegyző